b"\n_START_ARTICLE_\nNathaniel Lyon\n_START_PARAGRAPH_\nNathaniel Lyon (14. hein\xc3\xa4kuuta 1818 \xe2\x80\x93 10. elokuuta 1861) oli Unionin kenraali Yhdysvaltain sis\xc3\xa4llissodassa. H\xc3\xa4net muistetaan toimistaan Missourissa sodan alussa. H\xc3\xa4n oli ensimm\xc3\xa4inen sis\xc3\xa4llissodassa kaatunut Unionin kenraali._NEWLINE_Lyon oli syntynyt Ashfordissa Connecticutissa ja valmistui West Pointista vuonna 1841. H\xc3\xa4n sai komennuksen toiseksi luutnantiksi 2. USA:n ratsuv\xc3\xa4keen ja taisteli seminolisodissa Floridassa ja Meksikon\xe2\x80\x93Yhdysvaltain sodassa. H\xc3\xa4net ylennettiin kapteeniksi Contrerasiin ja Churubuscoon. H\xc3\xa4n palveli rajaseudulla, ja osallistui intiaanien joukkomurhaan Clear Lakessa Kaliforniassa vuonna 1850._NEWLINE_Maaliskuussa 1861 h\xc3\xa4n saapui St. Louisiin komentamaan D-komppaniaa 2. USA:n jalkav\xc3\xa4keen. H\xc3\xa4n ep\xc3\xa4ili kaupungin kuvern\xc3\xb6\xc3\xb6rin antavan salaa aseita etel\xc3\xa4valtioille Unionin asevarastosta, ja marssitti joukkonsa piiritt\xc3\xa4m\xc3\xa4\xc3\xa4n Missourin osavaltion joukkojen leiri\xc3\xa4. Seurauksena oli mellakointia St. Louisissa ja 10. toukokuuta 1861 h\xc3\xa4nen joukkonsa avasivat tulen siviilijoukkoon, jolloin 28 ihmist\xc3\xa4 kuoli ja 77 haavoittui. T\xc3\xa4m\xc3\xa4n j\xc3\xa4lkeen h\xc3\xa4net ylennettiin prikaatinkenraaliksi ja h\xc3\xa4n sai komentoonsa Unionin joukot Missourissa. Lyon julisti sodan St. Louisin kuvern\xc3\xb6\xc3\xb6ri Claiborne J. Jacksonia ja Missourin osavaltiokaartia vastaan. Lyon jahtasi Jacksonia Jeffersonvilleen, josta kuvern\xc3\xb6\xc3\xb6ri pakeni osavaltion hallinnon kanssa Boonevilleen, ja Lyon nimitti tilalle oman hallituksensa._NEWLINE_13. hein\xc3\xa4kuuta Lyon leiriytyi Springfieldiin Missouriin 6\xc2\xa0000 unionin sotilaan kanssa. Sterling Pricen ja Benjamin McCulloughin 12\xc2\xa0000 miehen konfederaatiolaisjoutkot marssivat Springfieldiin, ja 10. elokuuta armeijat kohtasivat Wilson's Creekin taistelussa._NEWLINE_Lyon haavoittui taistelussa kahdesti, ja lopulta h\xc3\xa4nt\xc3\xa4 ammuttiin rintaan, p\xc3\xa4\xc3\xa4h\xc3\xa4n ja jalkaan. H\xc3\xa4net on haudattu Eastfordiin Connecticutiin."